Քումբետ

Քումբետ, հայկական միջնադարյան ճարտարապետական հուշարձան Կարսից 10 կմ հարավ, Էրզրում տանող ճանապարհին։

Պատկանում է մաստարայատիպ հուշարձանների թվին, գմբեթակիր քառակուսու չորս կողմից կից են ներսից կիսաշրջանաձև, դրսից ուղղանկյուն խորանները։ Ի տարբերություն նույնատիպ մյուս եկեղեցիների քումբետը ավանդատներ չունի։ Միակ մուտքը արևմտյան խորանից է։ Քանդված է գմբեթը, պոկված են պատերի սրբատաշ քարերը։ Քիվը և ինտերիերում որմնակամարների խոյակները բնորոշ են X դարի հայկական ճարտարապետությանը։ Հիմնական՝ խորանարդաձև ծավալի անկյունները ավարտվում են խոշոր տրոմպներով, որոնց մեջ չորս ավետարանիչի խորհրդանիշների բարձրաքանդակներն են։

Եկեղեցական ճարտարապետություն